## Pravilnik o mjeriteljskim zahtjevima za laboratorijska mjerila - staklene birete za tekućinu

### NN 51/2002 (8.5.2002.), Pravilnik o mjeriteljskim zahtjevima za laboratorijska mjerila - staklene birete za tekućinu

# DRŽAVNI ZAVOD ZA NORMIZACIJU I MJERITELJSTVO

988

Na teme­lju članka 22. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O MJERITELJSKIM ZAHTJEVIMA ZA LABORATORIJSKA MJERILA – STAKLENE BIRETE ZA TEKUĆINU

Članak 1.

Ovim se pravilnikom propisuju mjerite­ljski zahtjevi kojima moraju udovo­ljavati
laboratorijska mjerila – staklene birete za tekućinu (u nastavku teksta
»birete«).

Članak 2.

Ukupni nazivni obujam birete mora biti 1 cm3 (ml), 2 cm3
(ml), 5 cm3 (ml), 10 cm3 (ml), 25 cm3 (ml), 50
cm3 (ml) ili 100 cm3 (ml).

Birete mogu biti izrađene sa Schellbachovom crtom ili bez Schellbachove
crte.

Birete moraju biti ispitane na iz­ljev s vodom na 20°C.

Nazivni obujam birete jest obujam vode na 20°C kad se bireta prazni, pri
potpuno otvorenoj slavini, počevši od crte koja je označena ništicom do kraja ­ljestvice.
Obujam birete što odgovara nekoj obi­lježenoj crti na ­ljestvici birete jest
obujam vode na 20 °C kad se bireta prazni, pri potpuno otvorenoj slavini,
počevši od crte koja je označena ništicom do te označene crte. Voda se ispušta
sve dok se razina (menisk) ne ugodi na odgovarajuću crtu. Vrijeme čeka­nja za
slijeva­nje vode koja se zadržala na stijenkama birete ne uzima se u obzir.

if !supportEmptyParas endif

Članak 3.
if !supportLineBreakNewLine
endif

Pogreške nazivnih obujama ne
smiju premašiti vrijednosti navedene u ovoj tablici:
if !supportLineBreakNewLine
endif

|  |  |  |
| --- | --- | --- |
| Nazivni obujam  (cm3) | Granice dopuštene pogreške (cm3) | |
| if !supportEmptyParas endif | razred A | razredB |
| 1 | ±0,01 | ±0,01 |
| 2 | ±0,01 | ±0,015 |
| 5 | ±0,01 | ±0,015 |
| 10 | ±0,02 | ±0,05 |
| 25 | ±0,03 | ±0,05 |
| 50 | ±0,05 | ±0,1 |
| 100 | ±0,1 | +0,2 |

Granice dopuštene pogreške obujma koji odgovara bilo kojoj crti podjele na ­ljestvici,
jednake su granicama dopuštene pogreške nazivnog obujma birete.

Razlika među pogreškama u obujmima koji odgovaraju bilo kojim dvjema
crtama ­ljestvice ne smije premašiti granice dopuštene pogreške nazivnog obujma
birete.

Granice dopuštene pogreške crte označene ništicom (0) kod automatskih
bireta određenoga nazivnog obujma ne smije premašiti vrijednosti 1/2 dopuštene
pogreške toga nazivnog obujma.

Članak 4.

Birete se svrstavaju u dva razreda točnosti:

1) u razred točnosti A, u koji se svrstavaju birete veće točnosti

2) u razred točnosti B, u koji se svrstavaju birete ma­nje točnosti.

Članak 5.

Birete moraju biti od prozirna stakla odgovarajućih kemij­skih
svojstava, bez vid­ljivih pogrešaka i bez unutar­njih napreza­nja.

Članak 6.

Birete su duge graduirane cijevi koje čitavom du­ljinom moraju biti
jednakog promjera i koje se na do­njem kraju završavaju staklenom slavinom (u
nastavku teksta »slavina«) i vrhom za istjeca­nje.

Deb­ljina stijenki mora biti što ujednačenija.

Gor­nji rub birete mora biti fino obrađen i okomit na os birete.

Članak 7.

Slavine moraju biti uglačane da se mogu lako okretati i da im gubitak
tekućine ne bude veći ne­go što je to predviđeno za ispitiva­nje slavina na
nepropust­ljivost (gubitak tekućine ne smije premašiti obujam koji odgovara
vrijednosti jednog podje­ljka).

Uglačani dio slavine mora imati kosinu približno 1/10. Na slavini mogu
biti odgovarajuće pomoćne naprave za okreta­nje ­njezine ručice.

Propusni promjer slavine treba iznositi približno 2 mm.

Članak 8.

Vrh za istjeca­nje sastavnim je dijelom birete, mora se pravil­no
sužavati i ne smije imati naglih suže­nja na otvoru.

Vrh za istjeca­nje mora biti na završetku uglačan ili poliran na
plamenu, okomit na os birete i malo zaob­ljen prema van.

Kraj vrha za
istjeca­nje mora biti izveden kao kapilarna cijev debelih stijenki i ne smije u
točki spaja­nja sa slavinom imati nikakve šup­ljine (udub­lje­nja) u kojoj bi
se mogli zadržavati zračni mjehurići.

Članak 9.

Vrijeme istjeca­nja jest vrijeme koje je potrebno za praž­nje­nje birete
od crte koja je označena ništicom do kraja ­ljestvice, pri potpuno otvorenoj
slavini.

Vrijeme istjeca­nja
ovisi o nazivnom obujmu birete i mora biti u granicama naznačenima u tablici iz
članka 10. ovog pravilnika.

if !supportEmptyParas endif

Članak 10.

Vrijednost podje­ljka na ­ljestvici birete navedene su u ovoj tablici:
if !supportLineBreakNewLine
endif

|  |  |  |  |  |  |  |
| --- | --- | --- | --- | --- | --- | --- |
| if !supportLineBreakNewLine  endif | if !supportEmptyParas endif | Najma- | Najve- | Razmak | if !supportEmptyParas endif | if !supportEmptyParas endif |
| Naziv- | Naj- | nji | ća | između | Razred | Razred |
| niobu- | majnja | razmak | duljina | dviju | A | B |
| jam | podjela | između | ljesti- | crta obi- | vrijeme istjeca-  nja (s) | |
| if !supportEmptyParas endif | if !supportEmptyParas endif | dvije | ce | lježenih |
| if !supportEmptyParas endif | if !supportEmptyParas endif | crte | if !supportEmptyParas endif | brojevima |
| cm3 | cm3 | mm | mm | cm3 |
| 1 | 0,01 | 1,5 | 200 | 0,1 | 25–35 | 5–15 |
| 2 | 0,01 | 1 | 250 | 0,1 | 25–45 | 15–25 |
| 5 | 0,02 | 2 | 600 | 0,2 | 35–45 | 35–45 |
| 10 | 0,02 | 1 | 600 | 0,2 | 35–45 | 35–170 |
| 10 | 0,05 | 1,2 | 350 | 0,5 | 70–100 | 35–60 |
| 25 | 0,05 | 1 | 600 | 0,5 | 120–170 | 35–170 |
| 50 | 0,1 | 1 | 600 | 1,0 | 105–150 | 35–150 |
| 100 | 0,2 | 1 | 650 | 2,0 | 100–150 | 35–130 |

Članak 11.

Crte ­ljestvice moraju biti obi­lježene u ravninama što su okomite na os
graduiranog dijela birete.

Sve crte ­ljestvice moraju biti jednake deb­ljine.

Crte ­ljestvice ne smiju biti
deb­lje od 0,3 mm.

if !supportLineBreakNewLine
endif

Članak 12.

if !supportLineBreakNewLine
endif

Du­ljina obi­lježenih crta ­ljestvice mora biti različita i navedena je
u ovoj tablici:

if !supportEmptyParas endif

if !supportEmptyParas endif

|  |  |  |
| --- | --- | --- |
| Crte ­ljestvice | Razred A | Razred B |
| duge crte | najma­nje 9/10 opse­ga | najma­nje 1/4 opse­ga |
| if !supportEmptyParas endif | birete | birete |
| sred­nje crte | najma­nje 2/3 opse­ga | najma­nje 1/6 opse­ga |
| if !supportEmptyParas endif | birete | birete |
| kratke crte | najma­nje 1/2 opse­ga | najma­nje 1/8 opse­ga |
| if !supportEmptyParas endif | birete | birete |

Sred­nje crte ­ljestvice moraju simetrično s obje strane prelaziti krajeve
kratkih crta

Članak 13.

Raspored crta ­ljestvice različitih du­ljina ovisi o podjeli ­ljestvice:

1) na biretama nazivnog obujma 1 cm3 i 2 cm3 koje
imaju ­ljestvice s podjelom na 0,01 cm3 crte ­ljestvice različitih
du­ljina raspoređuju se ovako:

a) od crte koja je označena ništicom svaka deseta crta mora biti duga

b) između dviju uzastopnih dugih crta mora biti jedna sred­nja crta

c) između duge i sred­nje crte raspoređuju se, na jednakim razmacima,
četiri kratke crte

2) na biretama nazivnog obujma 5 cm3 i 10 cm3 koje
imaju ­ljestvicu s podjelom na 0,02 cm3 raspored crta ­ljestvice
različitih du­ljina mora biti jednak kao i na biretama od 1 cm3 i 2
cm3 koje imaju ­ljestvicu s podjelom na 0,01 cm. 3

3) na biretama nazivnog obujma 10 cm3 i 25 cm3
koje imaju ­ljestvicu s podjelom na 0,05 cm3 crte ­ljestvice
različitih du­ljina raspoređuju se ovako:

a) od crte koja je označena ništicom svaka deseta crta mora biti duga

b) između dviju uzastopnih dugih crta raspoređuju se, na jednakim
razmacima, četiri sred­nje crte

c) između dviju uzastopnih sred­njih crta ili između uzastopne duge i
sred­nje crte mora biti po jedna kratka crta

4) na biretama nazivnog obujma 50 cm3 koje imaju ­ljestvicu s
podjelom na 0,1 cm3 ­ljestvice različitih du­ljina raspoređuju se
ovako:

a) od crte koja je označena ništicom svaka deseta crta mora biti duga

b) na polovici između dviju uzastopnih dugih crta mora biti jedna sred­nja
crta

c) između uzastopne duge i sred­nje crte raspoređuju se, na jednakim
razmacima, četiri kratke crte

5) na biretama nazivnog obujma 100 cm3 koje imaju ­ljes­tvicu
s podjelom 0,2 cm3 crte ­ljestvice različitih du­ljina raspoređuju
se ovako:

a) od crte koja je označena ništicom svaka peta crta mora biti duga

b) između dviju uzastopnih dugih crta raspoređuju se, na jednakim
razmacima, četiri kratke crte.

Na biretama nazivnog obujma 100 cm3 raspored crta ­ljestvice
različitih du­ljina može biti jednak kao i na biretama nazivnog obujma 50 cm3.

Članak 14.

Brojevi se obi­lježavaju odozgo nado­lje, počevši od crte koja je
označena ništicom, na razmacima što su navedeni u tablici iz članka 10. ovog
pravilnika.

Brojevi se moraju nalaziti neposredno iznad dugih crta na koje se odnose
i malo udesno od susjednih kraćih crta.

Na biretama razreda točnosti B brojevi se mogu nalaziti i malo udesno od
kraja crte na koju se odnose, tako da budu podije­ljeni po sredini prividnim
produžetkom crte.

Članak 15.

Iznad crte obi­lježene ništicom nasuprot ­ljestvici
mora biti predviđeno mjesto za žig, pri čemu se mora voditi računa da utiskiva­nje
žiga ne ometa očitava­nje razine.

Članak 16.

Natpisi i oznake na štrca­ljki moraju biti
ispisane na hrvatskom jeziku, latiničnim pismom.

Članak 17.

Natpisi i oznake moraju biti jasni, dobro vid­ljivi
u radnim uvjetima i ispisani tako da se ne mogu izbrisati ni skinuti.

Članak 18.

Na bireti moraju biti ispisani ovi natpisi i
oznake:

1) tvrtka odnosno ime ili znak proizvođača

2) nazivni obujam (oznaka »cm3« ili
»ml«)

3) oznaka da je bireta ispitana na iz­ljev
(znakom »Ex«)

4) referentna temperatura (oznakom »20°C«)

5) oznaka razreda točnosti birete (slovom »A«
ili »B«)

6) službena oznaka tipa birete, ako je tip
ispitan.

Članak 19.

Stupa­njem na snagu ovoga pravilnika prestaju
važiti odredbe Pravilnika o metrološkim uvjetima za staklene birete za tekućine
(»Službeni list SFRJ«, br. 27/85 i »Narodne novine«, br. 53/91).

Članak 20.

Ovaj pravilnik stupa na snagu osmog dana od dana objave u »Narodnim
novinama«.

Klasa:
011-02/02-04/31
Urbroj: 558-03/5-02-1
Zagreb, 10. trav­nja 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 51/2002-988
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)